open-index/open-wikipedia-markdown huggingface dataset:
Awaken

***Awaken*** (), հարավկորեական NCT 127 բոյ բենդի՝ NCT-ի երկրորդ միավորի, առաջին ճապոնական ստուդիական ալբոմը։ Ալբոմը թողարկվել է «*Avex Trax*» լեյբլի կողմից, 2019 թվականի ապրիլի 17-ին։ Դա խմբի առաջին ալբոմն էր, որտեղ չի եղել ՎինՎինը, որը հայտարարել է, որ WayV-ի հետ առաջխաղացման ժամանակ կլինի ընդմիջման մեջ։ Ալբոմը խթանելու համար *NCT 127*-ը գնացել է իր առաջին «*Neo City — The Origin*» համերգային շրջագայությանը Ճապոնիայում։

## Նախադրյալներ և թողարկում
Ճապոնական շուկայում 2018 թվականին «*Chain*» մինի ալբոմով առաջնաելույթից հետո NCT 127-ը 2019 թվականի ապրիլի 17-ին թողարկել է իր առաջին ճապոնական ստուդիական ալբոմը՝ «*Awaken*»-ը։

Ալբոմը թողարկվել է տասնչորս տարբերակով. *CD+DVD*-ի սահմանափակ թողարկումը, որը վերադարձել է սովորական հրատարակությանը սպառումից հետո, սահմանափակ CD+Blu-ray թողարկումը, որը վերադարձել է սովորական հրատարակությանը, և ինը սահմանափակ CD թողարկումներ, որոնք վերադարձել են սովորական CD թողարկմանը։ Բոլոր սահմանափակ հրատարակությունները թողարկվել են 9 տեսակի մեկ առևտրային քարտով։

«*Wakey-Wakey*» սինգլի համար երաժշտական տեսահոլովակի թիզերը թողարկվել է 2019 թվականի մարտի 17-ին, իսկ ամբողջական երաժշտական տեսահոլովակը թողարկվել է 2019 թվականի մարտի 18-ին։

## Պրոմոուշեն
2018 թվականի օգոստոսին հայտարարվել էր, որ NCT 127-ը սկսած 2019 թվականի փետրվարի 2-ին Օսակայից կսկսի իր առաջին համաշխարհային շրջագայությանը՝ «*Neo City — The Origin*»–ն, ընդհանուր առմամբ յոթ կանգառներով՝ Հիրոսիմա, Կանաձավա, Սապորո, Ֆուկուոկա, Նագոյա, Սայթամա և Օսակա քաղաքներում։

## Առևտրային հաջողություն
Ալբոմը *Oricon Weekly Albums* հիթ-շքերթում առաջնաելույթ է ունեցել չորրորդ հորիզոնականում՝ իր թողարկման առաջին շաբաթվա ընթացքում վաճառվելով 53 042 օրինակով, ինչպես նաև *Oricon Weekly Digital Albums* հիթ-շքերթի 14-րդ հորիզոնականում՝ 978 ներբեռնումով։

## Երգացանկ

## Հիթ-շքերթներ

## Ծանոթագրություններ

Կատեգորիա:2019 ալբոմներ
Կատեգորիա:Ճապոնալեզու ալբոմներ
Գնդակը վախենում է քաջից

«**Գնդակը վախենում է քաջից**» (, այլ անվանում՝ «Միշկան ընդունում է մարտը» (), խորհրդային գեղարվեստական ֆիլմ, որը նկարահանել է ռեժիսոր Օլեգ Նիկոլաևսկին 1970 թվականին Սվերդլովսկի կինոստուդիայում։

## Սյուժե
1941 թվականի հունիսի 22։ Սովորական առավոտ է պիոներական ճամբարում, որը տեղակայված է ԽՍՀՄ սահմանի մոտ։ Երեխաները լողում են գետում, հանկարծ տեսնում են դեսանտը և հիացմունքով նայում... Նրանք դեռ չգիտեն, որ դրանք գերմանացիներ են, որոնք շուտով գերի կվերցնեն նրանց և կնախապատրաստեն Գերմանիա ուղարկելու համար։

## Դերերում
* Յուրի Շերգին – *Միշկա Սկվորցով
* Սաշա Դովգուլ – *Կոստյա Մալիշև
* Իրինա Ռոդիոնովա – *Կատյա Կորոբովա
* Միխայիլ Չիգարև – *Վասիլի Կորոլյով, կրտսեր լեյտենանտ
* Վիտալի Բելյակով – *«կարմիրբանակային»
* Իգոր Վարպա – *Հանս Շտիմմե, մայոր
* Վլադիմիր Դովեյկո – *Ռուդոլֆ Շտարկե, դաստիարակ
* Ադոլֆ Իլլին – *պոլիցայ
* Սվետլանա Դիդորենկո – *Մարինկա
* Դանիել Նետրեբին – *Ֆեոդոր Կորոբով
* Յուրի Մելնիցկի – *ջրկիր
* Նիկոլայ Պիշվանով – *պապ
* Օլեգ Նիկոլաևսկի – ''Մատվեյ Ստեպանովիչ, պիոներական ճամբարի տնօրեն

## Հետաքրքիր փաստ
Ֆիլմի անվանում դարձել է 1941 թվականին գրված «Համարձակների երգի» () տողը։ Երգի տեքստի հեղինակը բանաստեղծ Ալեքսեյ Սուրկովն է, կոմպոզիտորը՝ Վիկտոր Բելին։

Ֆիլմը նկարահանվել է «Տղան և տանկը» () վիպակի հիման վրա, որի հեղինակն է Իոսիֆ Դիկը։ Վիպակում նկարագրված բոլոր իրադարձությունները ներառվել են ֆիլմում, բացառությամբ մի քանի դրվագների։ Օրինակ, վիպակում Մարինային գերությունից ազատելիս հորեղբայր Վասյան աղջկա հետ միասին գերի է ընկնում, և նրանց գերությունից ազատում է Միշկան, որը գալիս է տանկով։ Ֆիլմում չի ցուցադրվում նաև, որ պոլիցայները բանդերականներ են։

Ֆիլմը նկարահանվել է Ուկրաինայի Չերկասի շրջանի Դախնովկա գյուղի մոտ գտնվող «Չայկա» պիոներական ճամբարում։

## Ծանոթագրություններ

Կատեգորիա:1970 ֆիլմեր
Կատեգորիա:1970-ականների ռուսերեն ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ռազմական ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր Հայրենական մեծ պատերազմի մասին
NCT 2018 Emparthy

***NCT 2018 Emparthy***, հարավկորեական NCT բոյ բենդի առաջին ստուդիական ալբոմը, որը թողարկվել է 2018 թվականի մարտի 14-ին «SM Entertainment» լեյբլի կողմից։ Ալբոմը պարունակում է ընդհանուր առմամբ տասնչորս երգեր, որոնցից տասներկուսը թողարկվել է 2016-2018 թվականներին որպես սինգլներ։

2018 թվականին խմբում ավելացել են երեք նոր մասնակիցներ Կունը, Չոունը, Լուկասը։ *Gaon* ալբոմային հիթ-շքերթում ալբոմը հասել է իր գագաթնակետին՝ երկրորդ հորիզոնականին, 2018 թվականի օգոստոսի դրությամբ վաճառել է ավելի քան 300 000 ֆիզիկական պատճեն։

## Նախադրյալներ և թողարկում
2018 թվականի փետրվարի 5-ին «SM Entertainment»-ը թողարկել է երկու տեսանյութ «*NCT Yearbook #1*» և «*NCT Yearbook #2*» անվանումներով։ Տեսանյութում ներկայացված էին նախորդ միավորներում արդեն առաջնաելույթ ունեցած և երեք նոր մասնակիցները՝ Լուկասը, Չոնուն և Կունը։ 2018 թվականի փետրվարի 6-ին հայտնի է դարձել, որ խումբը թողարկելու է իր առաջին լայնածավալ նախագիծը և առաջին ստուդիական ալբոմը։ 18 մարդ, ներառյալ NCT U, NCT 127, և NCT Dream նախորդ միավորները մասնակցելու էին նոր քամբեքին։ *NCT 2018* նախագիծը և ալբոմը պետք է թողարկվեին մարտին։ Նաև հայտարարվել է, որ մինչև ալբոմի թողարկումը թողարկվելու է վեց երաժշտական հոլովակ։

«*Empathy*» անվամբ ալբոմը թողարկվել է 2018 մարտի 14-ին։

Թողարկումը տեղի է ունեցել մի քանի երաժշտական պորտալների միջոցով, ներառյալ *MelOn*-ը (Հարավային Կորեա) և *[[iTunes]]* (համաշխարհային մակարդակով)։ Վեց նոր երգերը թողարկվել են հինգ նախկինում թողարկված սինգլների, ինտրոյի, աուդիո թրեքի և ընդլայնված բոնուս-թրեքի հետ միասին։

## Պրոմոուշեն
Նախքան ալբոմի թողարկումը, երեք երգեր թողարկվել են իրենց երաժշտական տեսանյութերի հետ միասին։ NCT U խմբի «Boss»  սինգլը թողարկվել է փետրվարի 19-ին՝ Թենի, Դոենի, Ջեհենի, Վին Վինի, Չոնույի, Լուկասի և Մարկի մասնակցությամբ, փետրվարի 26-ին Թեյոնի և Թենի կատարմամբ թողարկվել է «Baby Don't Stop» սինգլը։

NCT Dream խմբի «*Go*» երգը թողարկվել է մարտի 4-ին։

NCT 127 «*Touch*» սինգլը թողարկվել է մարտի 14-ին թողարկված ալբոմի հետ միասին։

«*Yestoday*» երգի տեսահոլովակը թողարկվել է ապրիլի 1-ին։

«*Black On Black*» երգի տեսահոլովակը թողարկվել է ապրիլի 19-ին։ Տեսահոլովակին մասնակցել են բոլոր 18 մասնակիցները, այն դարձել է Կունայի պաշտոնական առաջնաելույթը և մասշտաբային ծրագրի թողարկումը։

## Առևտրային հաջողություն
Ալբոմի նախնական պատվերները մինչև թողարկվելը հասել է 203,000։

«NCT 2018 Empathy» ալբոմը հայտնվել և գագաթնակետին է հասել *Gaon Album* հիթ-շքերթի երկրորդ հորիզոնականում, մարտի 11-17-ի հիթ-շքերթի թողարկման մեջ այն նաև հայտնվել է 3-րդ հորիզոնականում՝ մարտ ամսվա ամենամսյա աղյուսակում՝ 330,540 ֆիզիկական օրինակով։

## Երգացանկ

## Հիթ-շքերթներ
### Weekly charts

### Year-end charts

## Վաճառք

## Հավաստագրումներ

## Թողարկման պատմություն

## Ծանոթագրություններ

Կատեգորիա:2018 ալբոմներ
Կատեգորիա:Կորեերեն ալբոմներ
Ճանապարհ դեպի Ռյուբեցալ

**«Ճանապարհ դեպի Ռյուբեցալ»** (), խորհրդային ռազմական կինոդրամա, որը նկարահանվել է Իրինա Գուրոյի համանուն վեպի հիման վրա։

## Սյուժե
Գերմանացի հակաֆաշիստ Մաքսը 1939 թվականին գաղթել է ԽՍՀՄ։ Հայրենական մեծ պատերազմի տարիներին նա կռվել է խորհրդային պարտիզանական ջոկատում և զոհվել՝ կատարելով պատասխանատու առաջադրանք։ Պարտիզանական պայքարում նրա զինակից Լյուդմիլան երկար տարիներ անց կարողանում է իրականացնել նրանց ընդհանուր երազանքը՝ բարձրանալ Ռյուբեցալ լեռան գագաթը։

Ռյուբեցալը պարզապես լեռ չէ։ Դա նաև Սիլեզիայի Օր լեռների ոգին է։ Նա ճամփորդներին հայտնվում է գորշ վանականի կերպարով՝ օգնելով լավ մարդկանց և պատժելով վատերին։

## Դերերում
* Լյուբով Ռումյանցևա – *Լյուդմիլա Չերնովա, «Չերնիշ» (հնչյունավորել է Թամարա Սյոմինան)
* Աուրիմաս Բաբկաուսկաս – *Նիկոլայ Պետրով, Մաքս
* Ալեքսեյ Էյբոժենկո – *«Դեդ», պարտիզանական ջոկատի հրամանատար
* Վալենտին Սմիրնիտսկի – *Բելչենկո, «Բելչիկ»(հնչյունավորել է Օլեգ Դալը)
* Ելենա Կորոլյովա – *Ժաննա, կապավոր-ընդհատակային
* [[Լյուդմիլա Գուրչենկո]] – *Շուրա Սոլովյովա
* Ինգրիդա Անդրինա – *Աննե-Մարի
* [[Վալենտին Գաֆտ]] – *Ապանասենկո, Միտյա Մելնիկով
* Լյուբով Սոկոլովա – *Սոֆյա Միխայլովնա, Ժաննայի մայրը
* Նատալյա Չետերիկովա – *Մանեչկա, երիտասարդ պարտիզանուհի
* Վիկտոր Սեմյոնովսկի – *Գոլուբև

:Մյուս դերասանները տիտրերում նշված են որպես էպիզոդիկ դերերի կատարողներ

* Նատալյա Բայտալսկայա
* Ավգուստ (Աուգուստաս) Բալտրուշայտիս
* Անդա Զայցե
* Իրինա Կամորնայա (Պետրովսկայա)
* Պավել Կորմունին – *գեներալ Զախար Իվանովիչ, հետախուզության պետ
* Իոսիֆ Կոնոպացկի – *Պրոխոր Պետրովիչ, հետախույզ
* Սերգեյ Մասարսկի – *Պետրյաև, «Պետրյայ»
* Պյոտր Մերկուրև – *գերմանացի
* Նիկոլայ Մուրավյով – *Սազոնով, խփված օդաչու
* Լյուդմիլա Նիլովա
* Իրինա Սոկոլովա
* Ստանիսլավ Սոկոլով – *Հանս
* Ն․ Մուրավյով (լուսագրերում նշված է երկու Ն. Մուրավյով)
* Լյուբով Տիշչենկո – *Նյուրկա, Շուրա Սոլովյովայի հարևանուհին
* Գեորգի Շտիլ – ''Թեոդոր Գիլգեր

## Հնչյունավորում
* Թամարա Սյոմինա - Լյուդմիլա Չեռնովա, «Չեռնիշ»
* Իգոր Եֆիմով  - գեներալ Զախար Իվանովիչ, հետախուզության պետ
* Միխայիլ Կոնոնով - Պետրյաև, «Պետրյայ»
* Օլեգ Դալ - Բելչենկո, «Բելչիկ»
* Գելենա Իվլիևա - Դուսյա

## Նկարահանող խումբ
* Սցենարի հեղինակներ՝ Իոսիֆ Օլշանսկի և Նինա Ռուդնևա (Իրինա Գուրոյի համանուն վեպի հիման վրա)
* Բեմադրող ռեժիսոր՝ Ադոլֆ Բերգունկեր
* Գլխավոր օպերատոր՝ Օլեգ Կուխովարենկո
* Նկարիչ՝ Վիկտոր Վոլին
* Կոմպոզիտոր՝ Վլադիսլավ Կլադնիցկի
* Երգերի տեքստի հեղինակ՝ Վիսարիոն Սայանով
* Հնչյունային օպերատոր՝ Էլեոնորա Կազանսկայա
* Ռեժիսոր՝ Ա. Սոկոլով
* Օպերատորներ՝ Կ. Պոլուխին, Վ. Ամոսենկո
* Մոնտաժող՝ Ելենա Վերեշչագինա
* Նկարիչ-դիմահարդար՝ Ա. Գրիբով
* Խմբագիր՝ Վ. Շվարց
* Ռազմական խորհրդատու՝ հրետանու գեներալ-մայոր Մ. Գլուշկով
* Դիրիժոր՝ Յուրի Տեմիրկանով
* Տնօրեն՝ Բորիս Գրիներ

## Ծանոթագրություններ

## Արտաքին հղումներ
*  
* «Ճանապարհ դեպի Ռյուբեցալ» ֆիլմը  «Энциклопедия отечественного кино» կայքում

Կատեգորիա:1970-ականների ռուսերեն ֆիլմեր
Կատեգորիա:1971 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Տոն (ֆիլմ, 2001)

**«Տոն»** , ռուսական գեղարվեստական ֆիլմ, որը նկարահանել է ռեժիսոր Իգոր Սուկաչյովը 2001 թվականին Իվան Օխլոբիստինի հետ համատեղ գրված սցենարով։ Ֆիլմը նկարահանվել է Կալուգայի մարզում՝ Կոզելսկի շրջանում։ Զանգվածային տեսարաններում նկարահանվել են տեղի բնակիչները։

## Սյուժե
1941 թվականի հունիսի 22-ին ընտանիքը ԽՍՀՄ սահմանամերձ արևմուտքում նշում է դստեր ծննդյան օրը, և այդ տոնին մասնակցում է  ողջ գյուղը։ Ոչ ոք դեռ չգիտի, որ հայրն աշխատանքի համար կգնա շրջկենտրոն և մի քանի ժամից կվերադառնա աշխարհազորականի զինվորական համազգեստով՝ ընտանիքին հրաժեշտ տալու համար։ Իսկ հրաժեշտի պահին արդեն գյուղ կմտնեն գերմանական զորքերը։ Իսկ այսօր բոլորը զվարճանում են, երգում են երգեր ու կենացներ ասում ապագայի համար, աղջկա երջանիկ կյանքի համար՝ չմտածելով, որ շատ շուտով այդ նույն վայրում կյանքը կարող է հանկարծ ընդհատվել…
 «Սա մի պատմություն է պարզ ընտանիքի՝ հոր, մոր և նրանց հնգամյա դստեր կյանքի երկու օրվա մասին։

1941 թվականի հունիսի 22-ին ընտանիքը նշում է դստեր ծննդյան օրը։ Դա մի գեղեցիկ արևոտ օր է՝ ուրախ ու երջանիկ։ Աղջկա համար այն լի է կարևոր իրադարձություններով ու արկածներով, նրա տոնը նշում են ոչ միայն հարազատներն ու մտերիմները, այլև ամբողջ գյուղը ։ Եվ դեռ ոչ ոք չգիտի, որ վաղը հայրն աշխատանքի համար կգնա շրջկենտրոն և մի քանի ժամից կվերադառնա աշխարհազորականի զինվորական համազգեստով՝ ընտանիքին հրաժեշտ տալու համար։ Իսկ հրաժեշտի պահին արդեն գյուղ կմտնեն գերմանական զորքերը։

## Դերերում
 
 
 
 

 
 
 
 
 
 
 
 
 

 

## Նկարահանող խումբ
* Սցենարի հեղինակներ՝ Իվան Օխլոբիստին, Իգոր Սուկաչյով
* Բեմադրող ռեժիսոր՝ Իգոր Սուկաչյով
* Պրոդյուսերներ՝ Վլադիմիր Գրամատիկով, Իգոր Սուկաչյով, Վլադիմիր Ռեպնիկով
* Բեմադրող օպերատոր՝ Ալեքսեյ Սեչենով
* Կոմպոզիտոր՝ Պյոտր Տոդորովսկի
* Բեմադրող նկարիչ՝ Կոնստանտին Զագորսկի

## Ծանոթագրություններ

## Արտաքին հղումներ
* ПОСЛЕ "ПРАЗДНИКА": разбор полетов.
* Премьера фильма Игоря Сукачева "Праздник"

Կատեգորիա:2000-ականների ռուսերեն ֆիլմեր
Կատեգորիա:2001 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Ռուսական ֆիլմեր
Նամակներ ողջերին

**«Նամակներ ողջերին»** (), խորհրդային գեղարվեստական ֆիլմ, որը նկարահանել է ռեժիսոր Վալենտին Վինոգրադովը 1964 թվականին։ Պրեմիերան տեղի է ունեցել 1965 թվականի մարտի 5-ին։ Ֆիլմի գլխավոր հերոսուհու նախատիպը բելառուս կոմունիստ-ընդհատակային Վերա Խորուժայան է։

## Սյուժե
Երկրորդ համաշխարհային պատերազմի ավարտից հետո ֆաշիստների կողմից մահապատժի ենթարկված պարտիզանուհի Վերոնիկա Կորչևսկայայի խցում գտնում են նամակներ՝ նրա հերոսական կյանքի արդյունքը։

## Դերերում
* Սվետլանա Մակարովա – *Վերոնիկա Իվանովնա Կորչևսկայա
* Աստրիդ Կայրիշա – *Օլգա
* Վալենտին Նիկուլին – *Վալենտին
* Պավել Մախոտին – *Պավել
* Վալենտինա Կիբարդինա – *Վերոնիկայի մայրը
* Գրիգորի Գայ – *չեկիստ
* Նիկոլայ Պրոկոպովիչ – *պետանվտանգության կոմիսար Լատիշև
* Ստեֆանիա Ստանյուտա
* Լենա Գուտնիկ
* Բրոնյուս Բաբկաուսկաս – *դավաճան
* Յանուկաս Վիդիցկաս – *էպիզոդ
* Մարիա Զինկևիչ – *էպիզոդ
* Վլադիմիր Դրոբիշևսկի – *էպիզոդ
* Վլադիմիր Կուդրևիչ – *էպիզոդ
* Ալեքսանդր Միխայլով – *էպիզոդ
* Ալեքսանդր Ռոգովին – *էպիզոդ
* Գալինա Դյադյուլյա – ''էպիզոդ (լուսագրերում նշված չէ)

## Նկարահանող խումբ
* Սցենարի հեղինակ՝ Ալես Կուչար
* Բեմադրող ռեժիսոր՝ Վալենտին Վինոգրադով
* Օպերատորներ՝ Միխայիլ Արդաբևսկի, Ալեքսանդր Կնյաժինսկի
* Բեմադրող նկարիչ՝ Յուրի Ալբիցկի
* Կոմպոզիտոր՝ Լեոնիդ Աֆանասև
* Ռեժիսոր՝ Յուրի Ֆիլին
* Հնչյունային օպերատորներ՝ Միխայիլ Լազարև, Կոնստանտին Բակ
* Նկարիչներ՝ Բ. Եգորով, Լ. Եմելյանով
* Կոստյումների նկարիչ՝ Ա. Գրիբովա
* Համակցված նկարահանումներ․
** Օպերատոր՝ Լ. Ակվենենկո
** Նկարիչ՝ Ի. Կովալենկո
* Երաժշտական ձևավորող՝ Ի. Լազարև
* Խմբագիր՝ Կ. Գուբարևիչ
* Կինեմատոգրաֆիայի պետական կոմիտեի նվագախումբ
* Դիրիժոր՝ Ք. Համբուրգ
* Տնօրեններ՝ Ս. Թուլման, Տ. Կովալյովա

## Նվիրում
Ֆիլմը մեկ մարդու կենսագրություն չէ։ Ֆիլմի հերոսուհին նրանց հասակակիցն է, ովքեր երեսուն տարի առաջ երիտասարդ տարիքում մտան մեր կյանք։ Նա երբեք սխրանք չի համարել այն, ինչ արել է։ Կոմունիզմը նրա համար ոչ միայն համոզմունք էր, այլ իր ողջ կյանքի նպատակը և արդարացումը։ Կոմունիստը՝ Բելառուսի ժողովրդի դուստր ՎԵՐԱ ԽՈՐՈՒԺԱՅԱՅԻՆ է նվիրված…

## Մրցանակներ
* 1965 - դիպլոմ կնոջ դերակատարման համար (Ս. Մակարովա) Բալթյան երկրների, Բելառուսի և Մոլդովայի կինոփառատոնում

## Հետաքրքիր փաստեր
* Վերոնիկա Կորչևսկայան (), Վերա Խորուժայայի կեղծանուններից մեկն է։

## Ծանոթագրություններ

Կատեգորիա:1964 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Guess Who’s Back?

***Guess Who’s Back?***, ամերիկացի ռեփեր 50 Cent-ի միքսթեյփը, որը թողարկվել է 2002 թվականի ապրիլի 26-ին Ամերիկայի Միացյալ Նահանգներում` *Full Clip Records* անկախ լեյբլի միջոցով։ Guess Who’s Back?-ը երաժշտական քննադատներից ստացել է դրական արձագանքներ և զբաղեցրել է 28-րդ հորիզոնականը Billboard 200 չարթում։

## Ստեղծագործությունների ցուցակ

## Չարթեր

## Ծանոթագրություններ

## Արտաքին հղումներ
* *[http://www.discogs.com/50-Cent-Guess-Whos-Back/master/100188 Guess Who’s Back?]*-ը Discogs-ում
* 50 Cent: Guess Who’s Back? Lyrics

Կատեգորիա:2002 ալբոմներ
Նկոսիլատի Նիատի

**Նկոսիլատի Նիատի** (, ), շրջակա միջավայրի պաշտպանության զիմբաբվեցի ակտիվիստ։ Շրջակա միջավայրն սկսել է պաշտպանել 10 տարեկանից և հանդես է գալիս կարևոր որոշումների կայացման գործում երիտասարդներին ներգրավելու օգտին։ Կարծում է, որ կլիմայական արդարության ապահովման ուղղությամբ երիտասարդության ջանքերը չեն կարող իրականացվել, եթե նրանք չեն կարողանում ելույթ ունենալ և որոշումներ կայացնել տարբեր կառույցներում։ 2019 թվականին Նկոսիլատին ներկա է գտնվել Մադրիդում (Իսպանիա) կայացած ՄԱԿ-ի Կլիմայի փոփոխության խորհրդաժողովին և արշավ է անցկացրել կլիմայի փոփոխության դեմ պայքարի ավելի ակտիվ միջոցներ ձեռնարկելու համար։

## Գործունեություն
Նկոսիլատի Նիատին մեծացել է Վիկտորիա ջրվեժից ոչ հեռու։ Շրջակա միջավայրի պաշտպանության ուղի է բռնել այն օրվանից հետո, երբ Վիկտորիա ջրվեժի մոտ տեսել է աղբակույտ, ինչից հետո սկսել է ավելի լավ գիտակցել շրջակա միջավայրի խնդիրները։ Իր երկրում կլիմայի փոփոխության հետևանքներն սկսել է նկատել, երբ նա 11 տարեկան էր՝ Զիմբաբվեի Չամաբոնդո տարրական դպրոցի 5-րդ դասարանում սովորելու տարիներին։ 2019 թվականին Վիկտորիա ջրվեժում ուժեղ երաշտ է եղել։ Կլիմայի փոփոխության հետևանքով Զիմբաբվեի շուրջ 7,7 միլիոն բնակիչ պարենամթերքի պակաս է զգացել, իսկ Հարավային Աֆրիկայի 45 միլիոն բնակիչներն ապագայում կարող են սովի բախվել։ Նաև նկատվում է թերսնման աննախադեպ մակարդակ, որը Զիմբաբվեի ութ շրջաններում գերազանցում է հինգ տոկոսը։ Իր երկրում այս բոլոր խնդիրները դրդել են նրան սկսել հասարակությանը պատմել կլիմայի փոփոխության մասին և անընդհատ կոչ անել կրճատել գլոբալ արտանետումները։ Նա խոստացել է պայքարել, քանի դեռ համաշխարհային առաջնորդները չեն սկսել լուրջ միջոցներ ձեռնարկել կլիմայի փոփոխության դեմ պայքարում։

Եղել է Օզոնի պաշտպանների ակումբի ղեկավարը իր տարրական դպրոցում։ 2016 թվականին նա հանդես է եկել իր տարածքում կենսագազի առաջին գործարանի ստեղծման օգտին՝ թափոնները էներգիայի արտադրության վերածելու համար։ Կենսագազի կայանը այժմ էներգիա է արտադրում ուսանողական սննդի պատրաստման համար։ Նկոսինատին չի հաջողել սպորտում, բայց նա լավ հռետորական ունակություններ ունի։ Մշտապես հանդես է գալիս ելույթներով, որոնցում կոչ է անում կառավարությանը լուծել բնապահպանական խնդիրները և ավելի մեծ ուշադրություն դարձնել կլիմայի փոփոխությանը։ Մադրիդում (Իսպանիա) ՄԱԿ-ի Կլիմայի փոփոխության համաժողովում ելույթից հետո նա արժանացել է ՅՈՒՆԻՍԵՖ-ի գնահատությանը։ 2020 թվականին ելույթ է ունեցել Կայուն զարգացման աֆրիկյան տարածաշրջանային համաժողովում, որն անցկացվել է Վիկտորիա ջրվեժի մոտակայքում։ Հանդիպման ընթացքում հանդես է եկել համաշխարհային առաջնորդների շարքում երիտասարդների ներգրավվածության օգտին։ Դպրոցում նա մամուլի ակումբի անդամ է և կրթական հոդվածներ է գրում շրջակա միջավայրի և կլիմայի փոփոխության մասին։

## Մրցանակներ և ճանաչում
* UNICEF Youth Climate Ambassador Զիմբաբվեում (2015)
* Youth Ambassador for Greenline Africa (2014)

## Ծանոթագրություններ

## Արտաքին հղումներ
* Պարենային անվտանգության և սննդի վերանայումը Աֆրիկայում 2019 թվականին
* Աֆրիկայի հաջողությունը երիտասարդների համախմբման մեջ, AfCFTA-ն կկատարի խոստումները 
* ՄԱԿ-ի զեկույց․ «Զիմբաբվեում պարենային աշխարհի խոշորագույն ճգնաժամերից մեկն է»

Կատեգորիա:Կլիմայական ակտիվիստներ
Մալեզյան հռչակագիր կլիմայի գլոբալ փոփոխության մարդկային չափման մասին

[մինի| [Մալե կղզի (Մալդիվներ), որտեղ ստորագրվել է հռչակագիրը]]
**Մալեզյան հռչակագիր կլիմայի գլոբալ փոփոխության մարդկային չափման մասին**, միջազգային պայմանագիր, որը ստորագրվել է մի քանի փոքր զարգացող պետությունների ներկայացուցիչների կողմից 2007 թվականի նոյեմբերին կայացած խորհրդաժողովում։ Հռչակագրի նպատակն է հստակ ռազմավարություն ներկայացնել, որը միավորում է կլիմայի փոփոխությունը և մարդու իրավունքները։ Հռչակագիրը նաև նպատակ ունի փոխել կլիմայի փոփոխության դեմ պայքարի ուղղությունը՝ կենտրոնանալով միայն շրջակա միջավայրի վրա կլիմայի փոփոխության ազդեցության և մարդու համար կլիմայի փոփոխության հետևանքների հաշվառման վրա։ Հռչակագրում հստակ ասվում է, որ առողջ շրջակա միջավայրի իրավունքը մարդու բոլոր իրավունքներից հիմնականն է։

Մալդիվներում, որի մայրաքաղաքում ստորագրվել է համաձայնագիրը, կլիմայի փոփոխությունն արդեն սկսել է ազդել մարդու իրավունքների վրա և ազդում բնակչության պոպուլյացիայի վրա։ Այսպիսով՝ Մալդիվները և այլ կղզի պետությունները սկսել են ստեղծել միջազգային կոալիցիա, որը կոչ է անում մարդու իրավունքներն օգտագործել որպես կլիմայի փոփոխության դեմ պայքարի հիմք։ Դրան աջակցելու նպատակով կոալիցիան հանդիպումներ է կազմակերպել Ժնևում, Նյու Յորքում և Մալեում։

## ՄԱԿ
Հռչակագիրը ստորագրած երկրները ՄԱԿ-ի մարդու իրավունքների խորհրդին խնդրել են ուշադրությունը կենտրոնացնել կլիմայի փոփոխության հետևանքների և մարդու իրավունքների վրա դրա ազդեցության վրա։ Ի պատասխան՝ ՄԱԿ-ի մարդու իրավունքների գերագույն հանձնակատարի գրասենյակը հրապարակել է առաջին հետազոտությունը, որում մասնավորապես որոշվել է, թե կլիմայի փոփոխությունն ինչպես է ազդում մարդու իրավունքների իրականացման վրա՝ ընդգծելով, որ երկրները պարտավոր են միասին աշխատել կլիմայի գլոբալ փոփոխությունից մարդու իրավունքների պաշտպանության համար։ Մասնավորապես, զեկույցում առանձնացվել են սպառնալիքի տակ գտնվող մի քանի հիմնական իրավունքներ, այդ թվում՝ կյանքի, առողջության, արժանապատիվ կենսամակարդակի և ինքնորոշման իրավունքները։

## Ծանոթագրություններ

Կատեգորիա:Կլիմայի փոփոխություն
Կատեգորիա:Համաձայնագրեր
Կատեգորիա:Մարդու իրավունքներ
Կատեգորիա:Շրջակա միջավայր
Չեստերֆիլդ (ծխախոտ)

մինի|«Chesterfield» ծխախոտների տարատեսակներ
«**Չեստերֆիլդ**» (),  ծխախոտի ապրանքանիշ, արտադրվում է *Philip Morris International* ընկերության կողմից։

## Պատմություն
«Chesterfield» ծխախոտի ապրանքանիշը հիմնադրվել է 1873 թվականին «*Drummond Tobacco*» ընկերության կողմից (ԱՄՆ)։ Ապրանքանիշը կրում է Վիրջինիա նահանգի շրջանի անունը։ Հետագայում այն անցել է «*American Tobacco*» ընկերությանը (1898 թվականին) և «*Liggett & Myers*» (1911թվականին)։ Դրա արդյունքում ամբողջությամբ վերափոխվել է տուփի տեսքը, գովազդային կոնցեպցիան և խառնուրդի բաղադրիչները։ 20-րդ դարի կեսերին ապրանքանիշն ամենամեծ հայտնիությունը ստացավ, այն հովանավորել է  բեյսբոլային մրցույթներ, հեռուստատեսային նախագծեր, այդ գովազդներում մասնակցում էին այնպիսի հայտնիներ, ինչպես՝ Ռոնալդ Ռեյգանը, Ջեյմս Դին, Համֆրի Բոգարտը, Լյուսիլ Բոլլը, Պաուլ Բրայտներ և այլք։Հաջորդ ուժեղ փոփոխությանը ապրանքանիշը ենթարկվել է 2008 թվականի ապրիլ ամսին, այս անգամ փոփոխվեց տուփի դիզայնը։ Տուփի կողային մասը դարձավ բազմագույն, ըստ ճաշակի և տուփի երեք կողմերում հայտնվեց ֆիրմային գրվածք։ Նաև վերափոխվել էր ամեն մի համի անվանումը․Chesterfield Filter Cigarettes դարձավ Chesterfield Classic Red; Chesterfield Lights Cigarettes — Chesterfield Classic Blue; Chesterfield Ultra Lights Cigarettes — Chesterfield Classic Bronze։

## Տեսակներ

## Ծանոթագրություններ

## Արտաքին հղումներ
* Ծխախոտների հանրագիտարան․ Chesterfield

Կատեգորիա:Ծխախոտային ապրանքանիշներ
Պայթեցված դժոխք

**«Պայթեցված դժոխք»** (), խորհրդային գեղարվեստական ֆիլմ Հայրենական մեծ պատերազմի մասին, որը նկարահանել է ռեժիսոր Իվան Լուկինսկին Աֆանասի Սալինսկու «Քարերն ափի մեջ» պիեսի հիման վրա։

## Սյուժե
Համակենտրոնացման ճամբարից գերմանական հետախուզության Ռոյտենֆուրտի դպրոց է ուղարկվում ռազմագերիներից հավաքագրված նախկին խորհրդային հետախույզների մի մասը՝ որոշ ժամանակ անց ԽՍՀՄ ուղարկվելու համար։ Նրանց թվում է Նիկոլայ Վերեզնիկովը, որը, չլինելով պրոֆեսիոնալ հետախույզ, կարողանում է պարտադրել սեփական խաղը և խանգարել թշնամու պլաններին…

## Դերերում
* Գենադի Բորտնիկով – *Նիկոլայ Վերեզնիկով
* Նիկոլայ Սկորոբոգատով – *Լիֆանով
* Իմեդա Կախիանի – *Արչիլ Տատիշվիլի
* Ալեքսանդր Նովիկով
* Սերգեյ Յակովլև – *Իվան Բեսավկին
* Օլև Էսկոլա – *գնդապետ Անբերգ
* Իգոր Կլաս
* Հեյնո Մանդրի – *Էմար
* Եվգենի Բուրենկով – *Վորոնին
* Վլադիմիր Պրոտասենկո – *Կռիլովիչ
* Ռուդոլֆ Պանկով – *Սերգեյ Ռադեև
* Վլադիմիր Կոստին – *Ֆրոլով
* Ա. Շմակով
* Եվա Մուրնիեցե – *Աննա
* [[Սերգեյ Գոլովանով]]
* Ալֆրեդ Ռեբանե – *գեստապոյական
* Վ. Մատչին
* Լյուդմիլա Գուրչենկո – *Գրետա, երգչուհի կաբարեում
* Վլադիմիր Շուրուպով – *Ֆրիդրիխ, սպասյակ
: *Մյուս դերասանները տիտրերում նշված են որպես էպիզոդիկ դերերի կատարողներ*
* Հայնց Բրաուն
* Արթուր Զարիկովսկի
* Բ. Միշին
* Մ. Միլովանով
* Մանֆրեդ Ռիսկին
* Իվան Սավկին (լուսագրերում՝ Բ. Սավկին)
* Մանեֆա Սոբոլևսկայա
* Վալենտինա Տելեգինա
* Յակով Լենց
* Վասիլի Կորզուն
* Լեոնիդ Կնյազև
* Վլադիսլավ Կովալկով
* Միխայիլ Կալինկին

## Նկարահանող խումբ
* Սցենարիստ՝ Աֆանասի Սալինսկի
* Բեմադրող ռեժիսոր՝ Իվան Լուկինսկի
* Օպերատոր՝ Վադիմ Կոռնիլև
* Նկարիչ՝ Լյուդմիլա Բեզսմերտնովա
* Կոմպոզիտոր՝ Լեոնիդ Աֆանասև
* Հնչյունային օպերատոր՝ Ալեքսանդր Իբուցկի
* Ռեժիսոր՝ Զոյա Կուրդյումովա
* Մոնտաժող՝ Քսենյա Բլինովա, Ռ. Սկորեցկայա
* Կոստյումներ՝ Մարիամ Բիխովսկայա, Ե. Կորմիլիցինա
* Խմբագիր՝ Վալերի Պոգոժևա
* Խորհրդատուները՝ Լ. Գորբատենկո, Ի. Լիսով, Հայնց Բրաուն
* Դիրիժոր՝ Էմին Խաչատրյան
* Տնօրեն՝ Տագի Ալիև

## Տեխնիկական տվյալներ
* Սև և սպիտակ, հնչուն

## Նկարահանման վայր
Հետախուզական դպրոցի տեսարանների նկարահանումները կատարվել են Մուկաչևսկի ամրոցի տարածքում (գ. Մուկաչևո, Անդրկարպատյան մարզ, Ուկրաինա)։ 

## Տես նաև
* «Ճանապարհ դեպի «Սատուրն» - ֆիլմ նման սյուժեով։

## Ծանոթագրություններ

Կատեգորիա:1960-ականների ռուսերեն ֆիլմեր
Կատեգորիա:1967 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ֆիլմեր Հայրենական մեծ պատերազմի մասին
Սալվադոր Դալիի թանգարան (Փարիզ)

thumb|Espace Dalí թանգարանը Փարիզում
**Սալվադոր Դալիի թանգարան**, Սալվադոր Դալիին նվիրված գործող մշտական ցուցադրություն Ֆրանսիայում, որը հիմնականում բաղկացած է քանդակներից և փորագրանկարներից։ Թանգարանում, որը գտնվում է Փարիզի Մոնմարտր շրջանում, ցուցադրվում են շուրջ 300 բնօրինակ աշխատանքներ։ Հավաքածուում ներկայացված են հիմնականում Դալիի ամենահայտնի սյուրռեալիստական եռաչափ քանդակները։

Ցուցադրված հավաքածուն «Դալիի տիեզերք» հավաքածուի մի մասն է, որը համադրել է իտալացի կոլեկցիոներ Բենիամինո Լևին։  Ցուցադրված են «Տիեզերական փիղը» և «Ալիսան հրաշքների աշխարհում» քանդակները։ Թանգարանին կից գործում են երկու պատկերասրահներ. «Դալիի պակերասրահը», որը ներկայացնում է նկարչի աշխատանքները (քանդակներ, փորագրություններ և վիմագրեր) և «Մոնմարտր պատկերասրահը», որտեղ ցուցադրված են նաև ժամանակակից նկարիչների աշխատանքներ։ Հնչյունային ձևավորման համար թանգարանն օգտագործում է Սալվադոր Դալիի ձայնի հնչյունավորումը։

## Տեղեկություն
* Հասցե՝ 11 rue Poulbot 75018 Paris
* Մետրոյի Անվեր և Աբբես մոտակա կայարաններ։
* Աշխատանքային ժամեր՝ ամեն օր ժամը 10:00-18:00։
* Մուտքի տոմս՝ 11.5 եվրո,  մինչև 8 տարեկան երեխաների համար՝ անվճար, մինչև 26 տարեկան երիտասարդների համար՝ 6,5 եվրո,  60 տարեկանից բարձր անձանց համար՝ 7,5 եվրո։

## Տես նաև
* Դալիի թատրոն-թանգարան —   Սալվադոր Դալիի թանգարանն արվեստագետի հայրենի Ֆիգերաս քաղաքում։
* Սալվադոր Դալիի թանգարան (Սենտ Պիտերսբերգ) — թանգարան ԱՄՆ-ի Սենտ Պիտերսբուրգ քաղաքում (Ֆլորիդա)։

## Ծանոթագրություններ

## Արտաքին հղումներ
* Թանգարանի պաշտոնական կայքէջ
* Espace Dali թանգարանը Փարիզում

Կատեգորիա:1991 հիմնադրումներ Ֆրանսիայում
Կատեգորիա:1991 հիմնադրված թանգարաններ
Կատեգորիա:Փարիզի թանգարաններ
Ստանիսլավ Նոակովսկի

**Ստանիսլավ Նոակովսկի** (, ), ռուս և լեհ ճարտարապետ և գծանկարիչ, Սանկտ Պետերբուրգի գեղարվեստի ակադեմիայի ակադեմիկոս։

## Կենսագրություն
Ստանիսլավ Նոակովսկին Վլոցլավեկ քաղաքի ռեալական դպրոցում ուսումն ավարտելուց հետո ճարտարապետություն է սովորել Գեղարվեստի կայսերական ակադեմիայում (1886-1894 թվական)։ Գեղարվեստի ակադեմիայում «Հյուրանոց` մայրաքաղա այցելածների համար» ծրագրի համար ստացել է արծաթե փոքր (1890 թվական), արծաթե մեծ մեդալներ (1891 թվական), ոսկե փոքր մեդալ (1893 թվական)։ Ստացել է առաջին աստիճանի բարձրակարգ նկարչի կոչում (1894 թվական)։ Որպես Գեղարվեստի ակադեմիայի թոշակառու` 1896 թվականին երեք տարով գործուղվել է Ֆրանսիա, Գերմանիա և Իտալիա։

1899 թվականից արվեստի պատմության դասընթաց է դասախոսել և կոմպոզիցիա է դասավանդել Մոսկվայի Ստրոգանովի տեխնիկական նկարչության կենտրոնական ուսումնարանում։ Դասախոսությունների ժամանակ նա սահուն, բայց ճշգրիտ կերպով կավիճով գրատախտակին նկարել է ճարտարապետության հուշարձանների հանքակտրվածքներ և հեռանկարներ։ Նոակովսկու հրապարակային դասախոսությունները և նրա նկարները հսկայական հաջողություն են ունեցել։ Դասախոսությունների մոտ երկու հազար նկար, որոնք նկարիչը տեղափոխել է թղթի վրա, Նոակովսկուն ճարտարապետության յուրահատուկ նկարչի համբավ են բերել։

1899 թվականի մարտի 29-ից Նոակովսկին դարձել է Ստրոգանովի ուսումնարանի թանգարանի վարիչ, իսկ 1900 թվականի հունվարի 1-ից եղել է այդ ուսումնարանի տեսուչը։ 1906 թվականից եղել է Մոսկվայի նկարչության, քանդակագործության և ճարտարապետության ուսումնարանի պրոֆեսոր։ 1905 թվականից համարվել է Մոսկվայի ճարտարապետության ընկերության նախագահի տեղակալը։

Ակադեմիկոսի կոչում է ստացել (1914 թվական)։ 1915 թվականից եղել է Սանկտ Պետերբուրգի գեղարվեստի ակադեմիայի անդամ։

Հոկտեմբերյան հեղափոխությունից հետո 1918 թվականին դարձել է Մոսկվայի արվեստի գործերի և Ժողովրդական կոմիսարիատի լուսավորության գեղարվեստական արդյունաբերության կոլեգիաների անդամ։

1918 թվականին տեղափոխվել է Լեհաստանի երկրորդ հանրապետություն։ 1919 թվականից եղել է Վարշավայի պոլիտեխնիկկական ինստիտուտի ճարտարապետության ֆակուլտետի ժամանակակից ճարտարապետության պատմության պրոֆեսոր։

Նոակովսկին չի դարձել գործող ճարտարապետ, իր ամբողջ ստեղծագործական կյանքի ընթացքում նա ստեղծագործել է ջրաներկով, որի հիմնական թեման համարվում էր Լեհաստանի հնագույն ճարտարապետությունը։

## Ծանոթագրություններ

## Գրականություն
* 
* *Лебедев П. И.* Советское искусство в период иностранной военной интервенции и гражданской войны. Советское изобразительное искусство: Монографии и исследования. М.- Л.: Искусство, 1949.
* 
* 

## Արտաքին հղումներ
* 
* Ստանիսլավ Վիտոլդ Նոակովսկի

Կատեգորիա:Գեղարվեստի կայսերական ակադեմիայի ակադեմիկոսներ
Կատեգորիա:Լեհ արվեստագետներ
Կատեգորիա:Լեհ ճարտարապետներ
Կատեգորիա:Լեհ նկարիչներ
Կատեգորիա:Սուրբ Ստանիսլավի շքանշանի ասպետներ
Նացուկի Կատո

** Նացուկի Կատո ** (, ), ճապոնացի դերասանուհի։ Ծնվել է 1985 թվականի հուլիսի 26-ին, Ճապոնիայի Ատիկա քաղաքում։ Իրեն համարում է օտակու, անիմեի երկրպագու։ Սիրելի անիմեն «Ռուբակին» է։ Քանի որ նրա սիրելի սեյուն Մեգումի Հայասիբարային է, նրա սիրելի հերոսուհին «Եվանգելիոն» անիմե սերիալի հերոսուհի Ռեյ Այանամին է, և դերասանուհին սովորաբար նախընտրում է քոսփլեյել հենց նրան։ Ինչպես բացատրել է դերասանուհին, Ռեյը մաքուր է և առեղծվածային։ Որպես աղջիկ` նա արժանի է հիացմունքի։ Նրան դուր է գալիս նաև Աի Հաիբարան «Խուզարկու Կոնանը» անիմեից։

## Անձնական կյանք
2014 թվականի հուլիսի 6-ին իր բլոգում հայտարարել է ամուսնության մասին։ 2016 թվականի հուլիսի 7-ին դուստր է ունեցել, իսկ 2019 թվականին՝ որդի։

## Դերեր
* 2000` Poppugurûpu koroshiya
* 2001` Սթեյսի. զոմբի աշակերտուհիների հարձակումը` *Էյկո*
* 2001` Մթության կախարդուհին 4` *Միսա Կուրոյ*
* 2002` Գառնուկի լացը` *Չիզունա Տակաշիրո*
* 2002` Kamen Raidâ Ryûki. եզրափակիչ դրվագ` *Կամեն Ռիդեր Ֆեմմե / Միհո Կիրիշիմա*
* 2002` Cocorico Miracle Type (սերիալ)
* 2003` Արքայական ճակատամարտ 2` *Սակի Սակուրայ*
* 2003` Токио 10+01` *Կոկո*
* 2005` Go! Go! Heaven! (սերիալ)
* 2005` Հարձակում № 1` *Սատոմի Յոսիմուրա*
* 2005` Buraddo enjeru: shisutâ obu hâto
* 2007` Սուշիի արքայազնը (սերիալ)
* 2008` Ծաղիկներ հատապտուղներից հետո. ավարտ` *Շիգերու Օկավարա*
* 2008` Հարձակում G8 խորհրդաժողովի վրա
* 2008` Ôsaka Hamuretto` *Յուգա Ակաշի*
* 2009` Togezaa` *Ամի միուրա*
* 2010` Gekijô ban poketto monsutâ: Daiamondo & Pâru — Gen’ei no hasha Zoroâku
* 2011` Untitled Keiko Kitagawa Pic

## Հնչյունավորում
* 2002` Կրքոտ սիրտը. խելահեղ ռմբարկուն` *Միկի Ցուձիվակի*
* 2005` Onegai My Melody` *Կանադէ Յումենո*
* 2006` Onegai My Melody|Onegai My Melody: Kuru Kuru Shuffle` *Կանադէ Յումենո*
* 2007` Onegai My Melody|Onegai My Melody Sukkiri` *Կանադէ Յումենո*
* 2008` Ռուբակի. հեղափոխություն (սերիալ)` *Կուպպի*
* 2009` Ռուբակի. Էվոլյուցիա-Էր (սերիալ)` *Կուպպի*

## Ծանոթագրություններ

## Արտաքին հղումներ
* 

Կատեգորիա:Ճապոնացի դերասանուհիներ
Կատեգորիա:Ճապոնացի մոդելներ
Գյուստավ Մորոյի թանգարան

**Գյուստավ Մորոյի թանգարան** (), ֆրանսիացի սիմվոլիստ նկարիչ Գյուստավ Մորոյի (1826-1898) ստեղծագործությունների ցուցադրությանը նվիրված ազգային թանգարան Փարիզի 9-րդ շրջանում՝ Սեն Ժորժում՝ Նոր Աթենք թաղամասի կենտրոնում՝ Լառոշֆուկոյի փողոցի թիվ 14 հասցեում։ Զբաղեցրել է նկարչի արվեստանոցը, որը նա 1897 թվականին կազմած կտակով նվիրաբերել է ֆրանսիական կառավարությանը։ Թանգարանում, որը բացվել է 1903 թվականին, պահվում են անվանի արվեստագետի գեղանկարները, մատիտանկարները, ջրաներկ աշխատանքները, քանդակները՝ ընդհանուր առմամբ մոտավորապես 14 հազար աշխատանք, որոնցից ցուցադրված են շուրջ 850-ը։

Թանգարանը տեղավորված է եռահարկ շենքում, որի հարկերը միմյաց հետ կապված են ներքին սանդուղքով։ Սկզբնական շրջանում այն եղել է Մորոյի բնակարանը։ 1895 թվականից մինչև իր մահը որպես բնակարան օգտագործել է երկրորդ հարկը, իսկ առաջին և երրորդ հարկերը հատկացրել է իր արվեստանոցին ու աշխատանքների ցուցադրությանը։

2017 թվականին ֆրանսիական կառավարության մշակույթի նախարարության հովանու ներքո ստեղծվել է մի նոր հիմնադրամ, որը հոգ է տանում Գյուստավ Մորոյի և Ժան-Ժակ Էների միավորյալ թանգարանների կառավարման, պահպամնան ու խնամքի մասին։

## Գյուստավ Մորոյի թանգարանի բարեկամներ
1990 թվականին Անտուանետ Սելիեի նախաձեռնությամբ հիմնվել է Գյուստավ Մորոյի թանգարանի բարեկամների ընկերակցություն (*Les Amis du musée Gustave-Moreau*), որն իր ջանքերն ուղղել է թանգարանային շենքի ու հավաքածուի պահպանմանը, վերանորոգմանը, հարստացմանը, արվեստագետի ստեղծագործության լուսաբանման գործի զարգացմանն ու տարածմանը նպաստելուն։

## Պատկերասրահ


Musée Gustave-Moreau, salle à manger, vaisselier et vaisselle.jpg|Առաջին հարկ. ճաշասենյակը
Musée Gustave-Moreau, chambre à coucher, tableaux.jpg|Առաջին հարկ. ննջարանը
Musée Gustave Moreau, Paris, Vue d'une des deux salles de l'atelier.jpg|Երկրորդ հարկ. մեծ դահլիճը
Musée Gustave Moreau, Paris, Vue de détail d'une des deux salles de l'atelier.jpg|Երրորդ հարկի առաջին դահլիճը


Jupiter and Semele by Gustave Moreau.jpg|*Յուպիտերն ու Սեմելը*, 1894-95
Gustave Moreau Salomé 1876.jpg|*Սալոմե,* 1871
Gustave Moreau, "Prométhée" (avec cadre).jpg|*Պրոմեթևս*, 1868
Gustave Moreau - The Triumph of Alexander the Great - WGA16204.jpg|*Ալեքսանդր Մեծի հաղթարշավը*, 1873-ից 1890 թվականի միջակայք
Gustave Moreau Les Licornes.jpg|*Միեղջյուրներ,* 1888


## Այցելությունների հաճախականություն

## Ծանոթագրություններ

## Գրականություն
* Hélène Rochette, *Maisons d'écrivains et d'artistes. Paris et ses alentours*, pp.&nbsp;32–35, Parigramme, Paris, 2004 
* Marie-Cécile Forest, *La Maison musée de Gustave Moreau*, Coédition musée Gustave-Moreau, Paris / Somogy éditions d'Art, 2015, 152&nbsp;p. 

## Արտաքին հղումներ
* Musée national Gustave Moreau
* Paris.org entry
* ParisInfo entry
* Le musée national Gustave-Moreau
* Musée Gustave-Moreau (Bibliothèque Nationale de France)

Կատեգորիա:1903 հիմնադրումներ Ֆրանսիայում
Կատեգորիա:1903 հիմնադրված թանգարաններ
Կատեգորիա:Փարիզի թանգարաններ
Կատեգորիա:Ֆրանսիայի պատկերասրահներ
Հելգա Վայց

**Հելգա Վայց** (, ), ավստրիացի արդյունաբերական բնապահպան, կլիմայագետ, սոցիալական գիտությունների ինստիտուտի արդյունաբերական էկոլոգիայի և կլիմայի փոփոխության պրոֆեսոր Բեռլինի Հումբոլդտի համալսարանում։ Պոտսդամի կլիմայի ազդեցության հետազոտության ինստիտուտում (PIK) ղեկավարում է «Սոցիալական նյութափոխանակությունը և ազդեցությունները» լաբորատորիան։

## Կյանք
1995 թվականին մանրէաբանության մագիստրոսի կոչումով ավարտել է Վիեննայի համալսարանը։ 2002 թվականին մշակութային ուսումնասիրությունների դոկտորի կոչում է ստացել Բեռլինի համալսարանում։ 2006 թվականին ավարտել է Կլագենֆուրտի Ալպեն-Ադրիա համալսարանի սոցիոէկոլոգիայի ֆակուլտետը։ 1991 - 2009 թվականների ընթացքում զբաղեցրել է տարբեր գիտական պաշտոններ Վիեննայի Կլագենֆուրտի համալսարանի Միջառարկայական հետազոտությունների և շարունակական կրթության ֆակուլտետում։ Հրավիրված դասախոս է եղել Շվեյցարիայի Սուրբ Գալլենի համալսարանում ու Եյլի համալսարանի շրջակա միջավայրի դպրոցում։ 2009 - 2012 թվականներին համանախագահել է Պոտսդամի կլիմայի ազդեցության հետազոտության ինստիտուտի II հետազոտական տիրույթը՝ Կլիմայի ազդեցություն և խոցելիություն, իսկ 2012 - 2018 թվականներին՝ միջառարկայական հասկացությունների և մեթոդների հետազոտական տիրույթը։

## Աշխատանք
Վայցի հետազոտությունը կենտրոնանում է հումքի և էներգիայի սոցիալական պատասխանատու արտադրության, հումքի՝ ապրանքների և ծառայությունների վերածման և շրջակա միջավայրում որպես թափոններ, արտանետումներ և ջերմություն դրանց օգտագործման և հեռացման վրա, որոնք միասին սոցիալական նյութափոխանակություն են կազմում։

Ակտիվորեն մասնակցում է կլիմայի ճգնաժամը լուծելու միջոցների վերաբերյալ հանրային քննարկումներին։ Երբ 2017 թվականին հրատարակել է քաղաքային ջերմոցային գազի հետքերը նվազեցնելու վերաբերյալ իր ուսումնասիրությունը, այնտեղ նշել է․ «Աշխարհի քաղաքները պետք է խրախուսվեն և հնարավորություն ունենան վերահսկել իրենց արտանետումների ողջ սպեկտրը։ Միայն այդ դեպքում հնարավոր կլինի իրականացնել շատ քաղաքների անհրաժեշտ և հավակնոտ ծրագրեր` 2 աստիճանի սահմանը բավարարելու համար»։

## Հրատարակությունների ընտրանի
* With Peter-Paul Pichler, Timm Zwickel, Abel Chavez, Tino Kretschmer, Jessica Seddon: *Reducing urban greenhouse gas footprints*. In: *Scientific Reports*, 7, 2017, p.&nbsp;14659.
* With Fridolin Krausmann, Christof Amann, Nina Eisenmenger, Karl-Heinz Erb, Klaus Hubacek, Marina Fischer-Kowalski: *The physical economy of the European Union: Cross-country comparison and determinants of material consumption*. In: *Ecological Economics (journal)*, 58 (4), pp.&nbsp;676–698.
* With Sangwon Suh, T. E. Graedel: *Industrial Ecology: The role of manufactured capital in sustainability*. In: *Proceedings of the National Academy of Sciences of the United States of America|Proceedings of the National Academy of Sciences*, 112(20), 2015, pp.&nbsp;6260–6264.

## Ծանոթագրություններ

## Նշումներ

Կատեգորիա:Ավստրիացիներ
Կատեգորիա:Բնապահպաններ
Կատեգորիա:Ավստրիացի ակադեմիկոսներ
Կատեգորիա:Ավստրիացի գիտնականներ
Կոմսուհի Մոնիկա ցու Սոլմս-Լաուբախ

**Մոնիկա, Հանովերի արքայադուստր, Բրունսվիք-Լյունբուրգի դքսուհի** (, ծնյալ՝ **Կոմսուհի Մոնիկա ցու Սոլմս-Լաուբախ,** ), գերմանացի ազնվականուհի և բարերար, Հանովերի արքայազն Էռնեստ Ավգուստոսի երկրորդ կինը։ Ծննդյամբ լինելով Սոլմս-Լուբախի տոհմից՝ ամուսնության բերումով դարձել է Հանովերի արքայադուստր ու Բրունսվիք-Լյունբուրգի դքսուհի։ Հիմնադրել է Լաուբախի Դոլհաուս թանգարանը։

## Վաղ կյանք
Կոմսուհի Մոնիկա ցու Սոլմս-Լաուբախը ծնվել է 1929 թվականի օգոստոսի 8-ին Գերմանիայի Հեսսեն նահանգի Լաուբախ քաղաքում գտնվող հմանուն ամրոցում։ Եղել է Սոլմս-Լաուբախի 9-րդ կոմս Գեորգի չորրորդ երեխան։ Նրա ընտանիքը եղել է Սոլմս-Լաուբախ նահանգի ինքնիշխան տոհմը, բայց 1806 թվականին ընդգրկվել են Հեսսենի Մեծ Դքսության մեջ։  
thumb|left|upright|Կոմսուհու ծննդավայրը՝ Լաուբախ ամրոցը

## Ամուսնություն
1981 թվականի հուլիսի 16-ին քաղաքացիական արարողությամբ ամուսնացել է Հանովերի արքայազն Էռնեստ Ավգուստոսի հետ։ Եկեղեցական արարողությունը տեղի է ունեցել 1981 թվականի հուլիսի 17-ին Լաուբախում։ Արքայազնի երկրորդ կինն էր․ առաջին կինը արքայադուստր Օրթրուդ Գլյուքսբուրգն էր, որը մահացել էր 1980 թվականին։ 1772 թվականին ընդունված Թագավորական ամուսնությունների ակտի համաձայն՝ նրանց ամուսնությունը պետք է հաստատվեր բրիտանական միապետի կողմից, որպեսզի Էռնեստ Օգոստոսը մնար բրիտանական գահաժառանգության իրավահաջորդության շարքում։ Եղիսաբեթ II-ը հավանություն է տվել նրանց ամուսնությանը 1981 թվականի հունիսի 10-ին։

## Հետագա կյանք ու մահ
2008 թվականի նոյեմբերին արքայադուստր Մոնիկան աճուրդի է հանել զարդերի հավաքածու, որը նախկինում պատկանել էր արքայադուստր Տիրա Դանիացուն։ Հավաքածուն, որտեղ կային սկզբնապես Ալեքսանդր III-ին, Մարիա Ֆեոդորովնային, Օլգա Ալեքսանդրովնային, Հունաստանի թագավոր Գեորգիոս I-ին ու Ալեքսանդրա Դանիացուն պատկանած զարդեր, աճուրդի հանված կայսերական նվերների ամենամեծ խմբաքանակն էր, 2004 թվականի Ֆորբս հավաքածուց հետո։ 
thumb|right|upright|Լաուբախի Ավետարանական եկեղեցի
Հիմնադրել է *Princess Monika of Hanover Foundation* ֆոնդը, որի օգնությամբ 2011 թվականին ստեղծել է Լաուբախի Դոլհաուս թանգարանը։ Թանգարանում հանրությանն է ներկայացված նրա մանկության տիկնիկների տների հավաքածուն, որի կազմում ընդգրկված են 1820-1930 թվականների ընթացքում պատրաստված տիկնիկների տներ։ Թանգարանը բացվել է 2011 թվականի հոկտեմբերին։

Մահացել է 2015 թվականի հունիսի 4-ին, ամուսնու քրոջ՝ արքայադուստր Ալեքսանդրա Հանովերցու մահից երեք օր անց։ Լյութերական թաղման արարողությունը տեղի է ունեցել Լաուբախի Ավետարանական եկեղեցում հունիսի 15-ին։

## Ծանոթագրություններ
Ադել Էռնեստ

**Ադել Էռնեստ** (, ), ամերիկացի ժողովրդական արվեստի հավաքորդ և պատմաբան, որը հայտնի է վայրի թռչունների կրկնօրինակներ ստեղծելու իր հեղինակությամբ։

## Վաղ կյանք
Ծնվել է Մասաչուսեթս նահանգի Ուոլթեմ քաղաքում, հաճախել Ուելսլի քոլեջը։ Երիտասարդ, նոր ամուսնացած կինը որոշ ժամանակ ապրել է Փենսիլվանիայի գերմանական հատվածում․ ժամանակաշրջան, որին նա վերագրել է ժողովրդական արվեստի հանդեպ իր հետաքրքրությունը։

## Արվեստի հավաքածու
Որոշ ժամանակ աշխատել որպես դերասանուհի Եվա Լե Գալյենի բեմական մենեջեր, որից հետո տեղափոխվել է Նյու Յորք նահանգի Սթոնի Պթյնթ քաղաքն ու 1948 թվականին Կորդելիա Հեմիլթոնի հետ բացել Սթոնի Փոյնթի ժողովրդական արվեստի պատկերասրահը։ Պատկերասրահը շուտով հայտնի դարձավ ժողովրդական քանդակագործության ցուցադրություններով, որոնցից հատկապես կարևորվում էին կրկնօրինակ-խայծերը։ Հիմնվելով այդ հետաքրքրության վրա՝ 1965 թվականին հրատարակել է *The Art of the Decoy: American Bird Carving* գիրքը, որն առաջիններից մեկն էր, որը գիտական համատեքստում քննարկում էր կրնօրինակումները։

Հեմիլթոնի, Մարիան Վիլարդի, Ալբերտ Բուլովայի և այլոց հետ հանդիսացել է Ամերիկյան ժողովրդական արվեստի թանգարանի հիմնադիր հոգաբարձու։ Հավաքածուին բազմաթիվ աշխատանքներ է նվիրել, որոնց թվում՝ Լոթրոփ Թ․ Հոլմսի հեղինակած երկու կրկնօրինակում ու Գաբրիել հրեշտակապետին պատկերող մի հողմացույց, որը դարձել է հաստատության խորհրդանիշը։  
thumb|Հողմացույց, Ամերիկյան ժողովրդական արվեստի թանգարան, նյու Յորք, ցուցանմուշ 5873
1984 թվականին հրատարակել է  «*Folk Art in America: A Personal View»* վերնագրով ժողովրդական արվեստի հավաքագրման ոլորտի հուշագրական պատմությունը։ Էռնեստը դեքոյների արվեստի նկատմամբ իր հետաքրքրությունը վերագրել է 1954 թվականին ձեռք բերած ազավնապոչ սագերի երեք քանդակի, որոնցից երկուսը վաճառել է ժողովրդական արվեստի հավաքորդ Ստյուարտ Գրեգորիին։

## Մահ
Մահացել է Մաունթ Վերնոն շրջանային կենտրոնի ծերանոցում։ Ամուսինը՝ Ջոելը, մահացել էր մի քանի տարի առաջ։ Ունի որդի՝ Յուջինը և թոռներ։ Նրա փաստաթղթերը պահվում են Ամերիկայի ժողովրդական արվեստի թանգարանի արխիվներում։

## Ծանոթագրություններ

Կատեգորիա:20-րդ դարի ամերիկացի կին գրողներ
Կատեգորիա:Ամերիկացի արվեստագետներ
Կատեգորիա:Ամերիկացի հավաքորդներ
Կատեգորիա:Ամերիկացի պատմաբաններ
Նյուել Ուայեթի տուն-թանգարան

**Նյուել Ուայեթի տուն-թանգարան** (), XX դարի ամերիկացի գեղանկարիչ և գրքերի հանրահայտ նկարազարդումների հեղինակ Նյուել Կոնվերս Ուայեթի հուշաթանգարանը ԱՄՆ-ի Փենսիլվանիա նահանգի Չադս Ֆորդ քաղաքի մերձակայքում։ Գտնվում է գեղատեսիլ բնության գրկում, որը ներշնչանքի աղբյուր է հանդիսացել արվեստագետի համար։ Ուայեթը տարածքը գնել և տունը կառուցել է 1911 թվականին իր առաջին խոշոր հոնորարի գումարով, որն ստացել էր Ռոբերտ Լուիս Սթիվենսոնի «Գանձերի կղզին» վեպի նկարազարդման համար։ Շինությունը ծառայել է որպես նկարչի հիմնական բնակավայր և արվեստանոց։ Նրա մահից հետո՝ 1945 թվականից այնտեղ ապրել ու ստեղծագործել են կինը, ապա՝ դուստրը՝ նկարչուհի Քերոլայն Ուայեթը։ Վերջինիս մահից հետո շինություններն ու տարածքը գնել է Բրենդիուայն Ռիվրի թանգարանը, որն էլ այդտեղ կազմակերպում է էքսկուրսիաներ, շրջակա տարածքում էլ՝ հետիոտն արշավներ։ 1997 թվականին տուն-թանգարանին շնորհվել է ԱՄՆ-ի ազգային պատմական հուշարձանի կարգավիճակ։

Բրենդիուայն Ռիվրի թանգարանի տնօրինությունը այստեղ վերակառուցման ու վերանորոգման անհրաժեշտ աշխատանքներ է իրականացրել, և Նյուել Ուայեթի տուն-թանգարանը 2012 թվականին բացել է իր դռները այցելուների առջև։

2019 թվականին Նյուել Ուայեթի թոռը՝ համբավավոր նկարիչ Էնդրյու Ուայեթի որդին՝ Ջեյմին էքսկուրսիաների շարք է վարել իր պապի տուն-թանգարան-արվեստանոցում։ Այստեղ պահվում են Նյուել Ուայեթի աշխատանքներ բնօրինակների բավականին հարուստ հավաքածու և նրա անձնական իրերից։ Կան նաև Ուայեթների համբավավոր տոհմի այլ նշանավոր ներկայացուցիչների մասին պատմող ցուցանմուշներ։

## Ծանոթագրություններ

## Արտաքին հղումներ
*The N. C. Wyeth House and Studio (official site). Chadds Ford, Pennsylvania: Brandywine River Museum of Art, retrieved online September 21, 2019.
*Woods. Dan. "A Piece of History Discovered in the N.C. Wyeth House and Studio Tour." Andrew Wyeth Prints (non-official website providing information about Wyeth's art and life).
*Wyeth, N. C., House and Studio, in National Historic Landmarks Program (archived from the original, June 6, 2011). Washington, D.C.: U.S. National Park Service, retrieved online September 21, 2019.

Կատեգորիա:ԱՄՆ-ի թանգարաններ
Կատեգորիա:Տուն-թանգարաններ
Կատեգորիա:2012 հիմնադրված թանգարաններ
Կատեգորիա:2012 հիմնադրումներ ԱՄՆ-ում
Սերաֆիմայի անհավանական ճանապարհորդությունը

**Սերաֆիմայի անհավանական ճանապարհորդությունը** (), ռուսական մուլտիպլիկացիոն ֆիլմ, որը վարձույթի է դուրս եկել 2015 թվականի օգոստոսի 27-ին։ Նկարահանվել է ըստ Տիմոֆեյ Վերոնինի համանուն գրքի մոտիվների։

## Սյուժե
Գլխավոր հերոսուհին, Սերաֆիմա Վոսկրեսենսկայա անունով աղջիկ էր, ով երազ է տեսնում Ծաղկազարդի մասին, եկեղեցում, որտեղ իր հայրը հոգևորական էր։ Երազը ավարտվեց այն բանով, որ նրա հորը չեկիստները տանում են, իսկ վանքը` որտեղ ընթանում էր արարողությունը, պայթեցնում են։

Սիման արթնանում է մանկատանը, որտեղ կային տարբեր ծագում ունեցող իր նման աղջիկներ։ Աղջիկների միջև հարաբերությունները բարդ էին, և դրանց ակտիվորեն խառնվում էր դաստիարակչուհին, որը որոշ մասին հովանավորում էր, իսկ որոշ մասին, մասնավորապես` Սերաֆիմային, հետապնդում։ Մանկատան տնօրենը, որը պատերազմից հաշմանդամ էր վերադարձել, փորձում է գլուխ հանել երեխաների հարաբերություններից։ Ժամանակը, որին վերաբերվում է մուլտֆիլմի գործողությունը, հայտնի է տնօրենի սենյակի օրացույցի պատռված էջից, որտեղ հաճախ է հայտնվում գլխավոր հերոսուհին։ Դա Զատիկին նախորդող կիրակին էր, 1943 թվականին։

Հայտնաբերելով, որ Սերաֆիմա Վոսկրեսենսկայան հավատացյալ է և խաչ է կրում, դաստիարակչուհին մանկատան տնօրենի օգնությամբ դասավորել է փաստաթղթեր, որպեսզի նրան ուղարկի գաղութ։ Աղջիկը հրաժարվում է հեռանալ հավատից և Զատիկի օրը սպասում է ավտոմեքենային, որը պետք է նրան տաներ մանկատնից։ Բայց դրա փոխարեն գալիս է նրա մայրիկը։

## Դերերը հնչյունավորել են
* Ալեքսանդր Միխայիլով` *Սերաֆիմ Սարովսկի* 
* Վիկտորյա Դրոբինա, Ակիլինա Միխայիլովա` *Սերաֆիմա*
* Վերա Վասիլևա` *Լիզա հորաքույր*
* Անաստասիա Բարտյաևա` *Ռիտա* 
* Վլադիմիր Լևաշյով` *Իվան Անդրեևիչ* 
* Նատալյա Գրաչյովա` *Օլգա Սեմյոնովնա* 
* Աննա Վոլկովա` *Կատյա Վոլկովա* 
* Աննա Մեշչան` *Լենկա Շկուրովա* 
* Մարի Մեշչան` *Տարասկինա* 
* Ելենա Կիշչիկ` *Սերաֆիմայի մայրիկ* 
* Դմիտրի Ֆիլիմոնով, Դիոմիդ Վինոգրադով` *բժիշկ* 
* Իգոր Ստարոսելցև` *գեներալ, Լիզա հորաքրոջ նախապապը* 
* Օլեգ Ֆորոստենկո` *կալվածատեր*

Դերասանները ներկայացված են ըստ մուլտֆիլմի լուսագրերի։

## Մրցանակներ, փառատոններ
* Միջազգային ուղղափառ կինոյի «Պոկրով» 13-րդ փառատոնի Գրան-պրի (2015 թվականի հոկտեմբերի 14)։
* 12-րդ միջազգային «Լուսափայլ հրեշտակը» բարեգործական կինոփառատոն. անիմացիոն կինո` Ժյուրիի հատուկ մրցանակ «Սերաֆիմ Սարովսկու օրինակով էկրանին առաջին անգամ սրբի կերպար ստեղծելու համար»` Սերաֆիմայի անհավանական ճանապարհորդությունը։ 
* «Ոսկե արծիվ» մրցանակի առաջադրում (2016 թվական)

## Քննադատների գնահատական
* Ֆիլմի մասին գրախոսական «Профисинема» հարթակում
* Ե. Սենյավսկայայի գրախոսականը ИА REGNUM կայքում 
* Յուրի Ավակովայի գրախոսականը «Ռուսական թերթում»

## Ցուցադրում հեռուստատեսությամբ
Մուլտֆիլմը ցուցադրվել է 2016 թվականի հունվարի 7-ին, Սուրբ ծննդյան օրը, Ռոսիա 1 հեռուստաալիքով։

## Ծանոթագրություններ

## Արտաքին հղումներ
*Սերաֆիմայի անհավանական ճանապարհորդությունը — kinoatis.ru

Կատեգորիա:2015 մուլտֆիլմեր
Անդերս Ցորնի թանգարան

**Ցորնի թանգարան** (շվեդերեն՝ **Zornsamlingarna**), պետական թանգարան Շվեդիայի Դալառնա լենի Մուռա քաղաքում։ Ծառայում է շվեդ անվանի նկարիչ Անդերս Ցորնի աշխատանքների պահպանման, ցուցադրման, լուսաբանման նպատակներին։ Հավաքածուում ընդգրկված են նշանավոր արվեստագետի բազմաթիվ բնօրնակ գունանկարներ, ջրաներկ աշխատանքներ, գրավյուրներ, քանդակներ։

## Պատմություն
Անդերս Ցորնը, որ միջազգային համբավ ունեցող շվեդ արվեստագետներից է, 1914 թվականին Մուռա քաղաքի մերձակայքում գտնվող  իրենց տոհմական ագարակում ձեռնամուխ է եղել բացօթյա թանգարանի ստեղծման աշխատանքների իրականացմանը։ Թանգարանը, որի շինարարությունը նրա մահվանից հետո է ավարտվել, բաղկացած է չորս մասից՝  *Zorngården*, *Zorn Museum*, *Zorn's Gammelgård & Textilkammare* և *Zorn's Gopsmor*: Նրա շրջանակներում ներառված է շուրջ քառասուն շինություն, որոնք կառուցվել են փայտանյութով, 13-18-րդ դարերում։ Դրանցից ամենահինը հրշեջ աշտարակն է, որն, ըստ ուսումնասիրութունների արդյունքների, կառուցվել է 1237 թվականին և փայտաշեն ամենահին կառույցն է Շվեդիայում։ Այստեղ են բերվել նաև 14-րդ դարի մի քանի շինություններ։ Իսկ առաջին շինությունը, որ 1914 թվականին տեղափոխվել է տոհմական ագարակի տարածք, *Kråkbergshärbret*-ն է։ Նախաձեռնելով թանգարանի հիմնադրումը՝ Ցորնը նպատակադրվել էր դրա միջոցով ցույց տալ փայտե շինությունների կառուցման տեխնոլոգիայի զարգացումը դարերի ընթացքում, ինչպես նաև՝ ցուցադրել, թե մոտավորապես ինչ տեսք է  ունեցել շվեդական միջնադարյան գյուղը։

## Պատկերասրահ

Zorngården Mars 2013.jpg|
Zornmuseet201.JPG|
Bod 1308.jpg|
Zornmuseet 1988.jpg|
Zorngården norrsida 2012.jpg|
Zorngården 2011a.jpg|
Zorngården skulptur Morgonbad 2011.jpg|Ա. Ցորնի «Առավոտյան լոգանք» քանդակ-շատրվանը թանգարանի բակում
Anders Zorn Kyrkviken bei Lidingö 1883.jpg|Թանգարանի ցուցանմուշներից՝ Ցորնի «Կիրկվիկեն ծովախորշը Լիդինգում» աշխատանքը
Anders Zorn Augustus Saint Gaudens II 1897.jpg|Թանգարանի ցուցանմուշներից՝ Ցորնի «August Saint-Gaudens II» աշխատանքը
Anders Zorn - Eldsken.jpg|Ա. Ցորն - «Կրակի ցոլքը»
Anders Zorn-Potatiskitteln.jpg|Ա. Ցորն - «Կարտոֆիլ է խորովում»
Loftsängen by Anders Zorn 01.jpg|Ա. Ցորն - «Մահճակալ ձեղնահարկում»


## Ծանոթագրություններ

## Աղբյուրներ
*Andrén, Arvid *Classical antiquities in the Zorn Collection* (Lund, Sweden 1947)
*Sandström, Birgitta *Hairwork in the Zorn Collections* (Mora, Sweden: 1995)

## Արտաքին հղումներ
* The Zorn Museum
* The Zorn House
* The open-air museum Zorn's Gammelgård
*Zorn’s Old Farm and Textile Room 

Կատեգորիա:1942 հիմնադրումներ Շվեդիայում
Կատեգորիա:1942 հիմնադրված թանգարաններ
Կատեգորիա:Շվեդիայի կենսագրական թանգարաններ